കലയംപുരം ചന്തയുടെ ശോചനീയാവസ്ഥ പരിഹരിക്കണമെന്ന ആവശ്യം ശക്തമാകുന്നു കൊല്ലം: കൊട്ടാരക്കരയിലെ ചരിത്രമുറങ്ങുന്ന കുളക്കട പഞ്ചായത്തിന്റെ അധീനതയിലുള്ള ചന്ത അധിക്യതരുടെ അനാസ്ഥ മൂലം തകരുന്നതായി നാട്ടുകാരുടെ പരാതി. ചന്ത പഴയ പ്രതാപത്തിലേക്ക് തിരികെയെത്തിക്കണമെന്നാണ് നാട്ടുകാര് ആവശ്യപ്പെടുന്നത്. ഒരുകാലത്ത് കച്ചവടക്കാരെക്കൊണ്ട് നിറഞ്ഞ ചന്ത ഓണക്കാലമായിട്ടുപോലും ആളനക്കമില്ലാതെ കിടക്കുന്ന കാഴ്ചയാണ്. പച്ചക്കറികളും, കാര്ഷിക വിഭവങ്ങളും ഇടനിലക്കാരില്ലാതെ വില്ക്കാനും, വാങ്ങാനും ഏവരും തിരഞ്ഞെടുക്കുന്ന കലയപുരം ചന്തയിലിപ്പോള് ഇറച്ചി വ്യാപാരം മാത്രമാണ് നടക്കുന്നത്. ചന്തയുടെ അടിസ്ഥാന വികസനത്തിന് ജനപ്രതിനിധികളും , ഉദ്യോഗസ്ഥരും അലംഭാവം കാട്ടുന്നതായും നാട്ടുകാര് ആരോപിക്കുന്നു.The post കലയംപുരം ചന്തയുടെ ശോചനീയാവസ്ഥ പരിഹരിക്കണമെന്ന ആവശ്യം ശക്തമാകുന്നു first appeared on MalayalamExpressOnline.